erhwenkuo/poetry-chinese-zhtw huggingface dataset:
齊梁晴雲
作者：李商隱（唐）

緩逐煙波起，如妒柳綿飄。故臨飛閣度，欲入回陂銷。縈歌憐畫扇，敞景弄柔條。更奈天南位，牛渚宿殘宵。
效徐陵體贈更衣
作者：李商隱（唐）

密帳真珠絡，溫幃翡翠裝。楚腰知便寵，宮眉正鬥強。結帶懸梔子，繡領刺鴛鴦。輕寒衣省夜，金鬥熨沈香。
又效江南曲
作者：李商隱（唐）

郎船安兩槳，儂舸動雙橈。掃黛開宮額，裁裙約楚腰。乖期方積思，臨酒欲拌嬌。莫以採菱唱，欲羨秦臺簫。
月夜重寄宋華陽姊妹
作者：李商隱（唐）

偷桃竊藥事難兼，十二城中鎖彩蟾。應共三英同夜賞，玉樓仍是水精簾。
訪人不遇留別館
作者：李商隱（唐）

卿卿不惜鎖窗春，去作長楸走馬身。閑倚繡簾吹柳絮，日高深院斷無人。
雨中長樂水館送趙十五滂不及
作者：李商隱（唐）

碧雲東去雨雲西，苑路高高驛路低。秋水綠蕪終盡分，夫君太騁錦障泥。
汴上送李郢之蘇州
作者：李商隱（唐）

人高詩苦滯夷門，萬裡梁王有舊園。煙幌自應憐白紵，蘇小小墳今在否，紫蘭香徑與招魂。
贈鄭讜處士
作者：李商隱（唐）

浪跡江湖白髮新，浮雲一片是吾身。寒歸山觀隨棋局，相逢一笑憐疏放，他日扁舟有故人。
複至裴明府所居
作者：李商隱（唐）

伊人卜築自幽深，桂巷杉籬不可尋。柱上雕蟲對書字，賒取松醪一鬥酒，與君相伴灑煩襟。
覽古
作者：李商隱（唐）

莫恃金湯忽太平，草間霜露古今情。空糊赬壤真何益，回頭一吊箕山客，始信逃堯不為名。
子初郊墅
作者：李商隱（唐）

看山對酒君思我，聽鼓離城我訪君。臘雪已添牆下水，亦擬村南買煙舍，子孫相約事耕耘。
漢南書事
作者：李商隱（唐）

西師萬眾幾時回，哀痛天書近已裁。文吏何曾重刀筆，陛下好生千萬壽，玉樓長禦白雲杯。
當句有對
作者：李商隱（唐）

密邇平陽接上蘭，秦樓鴛瓦漢宮盤。池光不定花光亂，三星自轉三山遠，紫府程遙碧落寬。
井絡
作者：李商隱（唐）

井絡天彭一掌中，漫誇天設劍為峰。陣圖東聚燕江石，將來為報奸雄輩，莫向金牛訪舊蹤。
寫意
作者：李商隱（唐）

燕雁迢迢隔上林，高秋望斷正長吟。人間路有潼江險，三年已制思鄉淚，更入新年恐不禁。
隨師東
作者：李商隱（唐）

東徵日調萬黃金，幾竭中原買鬥心。軍令未聞誅馬謖，可惜前朝玄菟郡，積骸成莽陣雲深。
宋玉
作者：李商隱（唐）

何事荊臺百萬家，惟教宋玉擅才華。楚辭已不饒唐勒，可憐庾信尋荒徑，猶得三朝託後車。
韓同年新居餞韓西迎家室戲贈
作者：李商隱（唐）

籍籍徵西萬戶侯，新緣貴婿起朱樓。一名我漫居先甲，南朝禁臠無人近，瘦盡瓊枝詠四愁。
奉和太原公送前楊秀才戴兼招楊正字戎
作者：李商隱（唐）

潼關地接古弘農，萬裡高飛雁與鴻。桂樹一枝當白日，誰憚士龍多笑疾，美髭終類晉司空。
池邊
作者：李商隱（唐）

玉管葭灰細細吹，流鶯上下燕參差。日西千繞池邊樹，憶把枯條撼雪時。
賈生
作者：李商隱（唐）

宣室求賢訪逐臣，賈生才調更無倫。可憐夜半虛前席，不問蒼生問鬼神。
送王十三校書分司
作者：李商隱（唐）

多少分曹掌秘文，洛陽花雪夢隨君。定知何遜緣聯句，每到城東憶範雲。
寄惱韓同年二首
作者：李商隱（唐）

簾外辛夷定已開，開時莫放豔陽回。年華若到經風雨，便是胡僧話劫灰。龍山晴雪鳳樓霞，洞裡迷人有幾家。我為傷春心自醉，不勞君勸石榴花。
謁山
作者：李商隱（唐）

從來系日乏長繩，水去雲回恨不勝。欲就麻姑買滄海，一杯春露冷如冰。
鈞天
作者：李商隱（唐）

上帝鈞天會眾靈，昔人因夢到青冥。伶倫吹裂孤生竹，卻為知音不得聽。
失猿
作者：李商隱（唐）

祝融南去萬重雲，清嘯無因更一聞。莫遣碧江通箭道，不教腸斷憶同群。
戲題友人壁
作者：李商隱（唐）

花徑逶迤柳巷深，小闌亭午囀春禽。相如解作長門賦，卻用文君取酒金。
假日
作者：李商隱（唐）

素琴絃斷酒瓶空，倚坐欹眠日已中。誰向劉靈天幕內，更當陶令北窗風。
寄遠
作者：李商隱（唐）

姮娥搗藥無時已，玉女投壺未肯休。何日桑田俱變了，不教伊水向東流。
王昭君
作者：李商隱（唐）

毛延壽畫欲通神，忍為黃金不顧人。馬上琵琶行萬裡，漢宮長有隔生春。
舊將軍
作者：李商隱（唐）

雲臺高議正紛紛，誰定當時蕩寇勳。日暮灞陵原上獵，李將軍是故將軍。
曼倩辭
作者：李商隱（唐）

十八年來墮世間，瑤池歸夢碧桃閑。如何漢殿穿針夜，又向窗中覷阿環。
所居
作者：李商隱（唐）

窗下尋書細，溪邊坐石平。水風醒酒病，霜日曝衣輕。雞黍隨人設，蒲魚得地生。前賢無不謂，容易即遺名。
高松
作者：李商隱（唐）

高松出眾木，伴我向天涯。客散初晴候，僧來不語時。有風傳雅韻，無雪試幽姿。上藥終相待，他年訪伏龜。
訪秋
作者：李商隱（唐）

酒薄吹還醒，樓危望已窮。江皋當落日，帆席見歸風。煙帶龍潭白，霞分鳥道紅。殷勤報秋意，只是有丹楓。
昭州
作者：李商隱（唐）

桂水春猶早，昭川日正西。虎當官道鬥，猿上驛樓啼。繩爛金沙井，松幹乳洞梯。鄉音殊可駭，仍有醉如泥。
哭劉司戶蕡
作者：李商隱（唐）

路有論冤謫，言皆在中興。空聞遷賈誼，不待相孫弘。江闊惟回首，天高但撫膺。去年相送地，春雪滿黃陵。
裴明府居止
作者：李商隱（唐）

愛君茅屋下，向晚水溶溶。試墨書新竹，張琴和古松。坐來聞好鳥，歸去度疏鐘。明日還相見，橋南貰酒醲。
陸發荊南始至商洛
作者：李商隱（唐）

昔去真無奈，今還豈自知。青辭木奴橘，紫見地仙芝。四海秋風闊，千巖暮景遲。向來憂際會，猶有五湖期。
陳後宮
作者：李商隱（唐）

玄武開新苑，龍舟宴幸頻。渚蓮參法駕，沙鳥犯句陳。壽獻金莖露，歌翻玉樹塵。夜來江令醉，別詔宿臨春。
樂遊原
作者：李商隱（唐）

春夢亂不記，春原登已重。青門弄煙柳，紫閣舞雲松。拂硯輕冰散，開尊綠酎濃。無悰託詩遣，吟罷更無悰。
贈子直花下
作者：李商隱（唐）

池光忽隱牆，花氣亂侵房。屏緣蝶留粉，窗油蜂印黃。官書推小吏，侍史從清郎。並馬更吟去，尋思有底忙。
小園獨酌
作者：李商隱（唐）

柳帶誰能結，花房未肯開。空餘雙蝶舞，竟絕一人來。半展龍須席，輕斟瑪瑙杯。年年春不定，虛信歲前梅。
思歸
作者：李商隱（唐）

固有樓堪倚，能無酒可傾。嶺雲春沮洳，江月夜晴明。魚亂書何託，猿哀夢易驚。舊居連上苑，時節正遷鶯。
獻寄舊府開封公
作者：李商隱（唐）

幕府三年遠，春秋一字褒。書論秦逐客，賦續楚離騷。地理南溟闊，天文北極高。酬恩撫身世，未覺勝鴻毛。
向晚
作者：李商隱（唐）

當風橫去幰，臨水卷空帷。北土鞦韆罷，南朝祓禊歸。花情羞脈脈，柳意悵微微。莫歎佳期晚，佳期自古稀。
春遊
作者：李商隱（唐）

橋峻斑騅疾，川長白鳥高。煙輕惟潤柳，風濫欲吹桃。徙倚三層閣，摩挲七寶刀。庾郎年最少，青草妒春袍。
離席
作者：李商隱（唐）

出宿金尊掩，從公玉帳新。依依向餘照，遠遠隔芳塵。細草翻驚雁，殘花伴醉人。楊朱不用勸，只是更沾巾。
俳諧
作者：李商隱（唐）

短顧何由遂，遲光且莫驚。鶯能歌子夜，蝶解舞宮城。柳訝眉雙淺，桃猜粉太輕。年華有情狀，吾豈怯平生。
細雨
作者：李商隱（唐）

蕭灑傍回汀，依微過短亭。氣涼先動竹，點細未開萍。稍促高高燕，微疏的的螢。故園煙草色，仍近五門青。
商於新開路
作者：李商隱（唐）

六百商於路，崎嶇古共聞。蜂房春欲暮，虎阱日初曛。路向泉間辨，人從樹杪分。更誰開捷徑，速擬上青雲。
題鄭大有隱居
作者：李商隱（唐）

結構何峰是，喧閑此地分。石樑高瀉月，樵路細侵雲。偃臥蛟螭室，希夷鳥獸群。近知西嶺上，玉管有時聞。
夜飲
作者：李商隱（唐）

卜夜容衰鬢，開筵屬異方。燭分歌扇淚，雨送酒船香。江海三年客，乾坤百戰場。誰能辭酩酊，淹臥劇清漳。
江上
作者：李商隱（唐）

萬裡風來地，清江北望樓。雲通梁苑路，月帶楚城秋。刺字從漫滅，歸途尚阻修。前程更煙水，吾道豈淹留。
涼思
作者：李商隱（唐）

客去波平檻，蟬休露滿枝。永懷當此節，倚立自移時。北斗兼春遠，南陵寓使遲。天涯佔夢數，疑誤有新知。
鸞鳳
作者：李商隱（唐）

舊鏡鸞何處，衰桐鳳不棲。金錢饒孔雀，錦段落山雞。王子調清管，天人降紫泥。豈無雲路分，相望不應迷。
李衛公
作者：李商隱（唐）

絳紗弟子音塵絕，鸞鏡佳人舊會稀。今日致身歌舞地，木棉花暖鷓鴣飛。
韋蟾
作者：李商隱（唐）

謝家離別正淒涼，少傅臨岐賭佩囊。卻憶短亭回首處，夜來煙雨滿池塘。
自貺
作者：李商隱（唐）

陶令棄官後，仰眠書屋中。誰將五斗米，擬換北窗風。
蝶
作者：李商隱（唐）

孤蝶小徘徊，翩翾粉翅開。並應傷皎潔，頻近雪中來。
夜意
作者：李商隱（唐）

簾垂幕半卷，枕冷被仍香。如何為相憶，魂夢過瀟湘。
因書
作者：李商隱（唐）

絕徼南通棧，孤城北枕江。猿聲連月檻，鳥影落天窗。海石分棋子，郫筒當酒缸。生歸話辛苦，別夜對凝釭。
奉寄安國大師兼簡子蒙
作者：李商隱（唐）

憶奉蓮花座，兼聞貝葉經。巖光分蠟屐，澗響入銅瓶。日下徒推鶴，天涯正對螢。魚山羨曹植，眷屬有文星。
閒遊
作者：李商隱（唐）

危亭題竹粉，曲沼嗅荷花。數日同攜酒，平明不在家。尋幽殊未極，得句總堪誇。強下西樓去，西樓倚暮霞。
縣中惱飲席
作者：李商隱（唐）

晚醉題詩贈物華，罷吟還醉忘歸家。若無江氏五色筆，爭奈河陽一縣花。
題李上謨壁
作者：李商隱（唐）

舊著思玄賦，新編雜擬詩。江庭猶近別，山捨得幽期。嫩割周顒韭，肥烹鮑照葵。飽聞南燭酒，仍及撥醅時。
江村題壁
作者：李商隱（唐）

沙岸竹森森，維艄聽越禽。數家同老壽，一逕自陰深。喜客嘗留橘，應官說採金。傾壺真得地，愛日靜霜砧。
即日
作者：李商隱（唐）

桂林聞舊說，曾不異炎方。山響匡床語，花飄度臘香。幾時逢雁足，著處斷猿腸。獨撫青青桂，臨城憶雪霜。
漫成五章
作者：李商隱（唐）

沈宋裁辭矜變律，王楊落筆得良朋。當時自謂宗師妙，今日惟觀對屬能。李杜操持事略齊，三才永珍共端倪。集仙殿與金鑾殿，可是蒼蠅惑曙雞。生兒古有孫徵虜，嫁女今無王右軍。借問琴書終一世，何如旗蓋仰三分。代北偏師銜使節，關中裨將建行臺。不妨常日饒輕薄，且喜臨戎用草萊。郭令素心非黷武，韓公本意在和戎。兩都耆舊偏垂淚，臨老中原見朔風。
射魚曲
作者：李商隱（唐）

思牢弩箭磨青石，繡額蠻渠三虎力。尋潮背日伺泅鱗，含冰漢語遠於天，何由回作金盤死。
日高
作者：李商隱（唐）

鍍鐶故錦縻輕拖，玉xC不動便門鎖。水精眠夢是何人，輕身滅影何可望，粉蛾帖死屏風上。
宮中曲
作者：李商隱（唐）

雲母濾宮月，夜夜白於水。賺得羊車來，低扇遮黃子。水精不覺冷，自刻鴛鴦翅。蠶縷茜香濃，正朝纏左臂。巴箋兩三幅，滿寫承恩字。欲得識青天，昨夜蒼龍是。
海上謠
作者：李商隱（唐）

桂水寒於江，玉兔秋冷咽。海底覓仙人，香桃如瘦骨。紫鸞不肯舞，滿翅蓬山雪。借得龍堂寬，曉出揲雲發。劉郎舊香炷，立見茂陵樹。雲孫帖帖臥秋煙，
李夫人三首
作者：李商隱（唐）

一帶不結心，兩股方安髻。慚愧白茅人，月沒教星替。剩結茱萸枝，多擘秋蓮的。獨自有波光，彩囊盛不得。蠻絲系條脫，妍眼和香屑。壽宮不惜鑄南人，不知瘦骨類冰井，更許夜簾通曉霜。土花漠漠雲茫茫，
景陽宮井雙桐
作者：李商隱（唐）

秋港菱花幹，玉盤明月蝕。血滲兩枯心，情多去未得。徒經白門伴，不見丹山客。未待刻作人，愁多有魂魄。誰將玉盤與，不死翻相誤。天更闊於江，孫枝覓郎主。昔妒鄰宮槐，道類雙眉斂。今日繁紅櫻，拋人佔長簟。翠襦不禁綻，留淚啼天眼。寒灰劫盡問方知，
秋日晚思
作者：李商隱（唐）

桐槿日零落，雨餘方寂寥。枕寒莊蝶去，窗冷胤螢銷。取適琴將酒，忘名牧與樵。平生有遊舊，一一在煙霄。
春宵自遣
作者：李商隱（唐）

地勝遺塵事，身閑念歲華。晚晴風過竹，深夜月當花。石亂知泉咽，苔荒任徑斜。陶然恃琴酒，忘卻在山家。
七夕偶題
作者：李商隱（唐）

寶婺搖珠佩，常娥照玉輪。靈歸天上匹，巧遺世間人。花果香千戶，笙竽濫四鄰。明朝曬犢鼻，方信阮家貧。
靈仙閣晚眺寄鄆州韋評事
作者：李商隱（唐）

愚公方住穀，仁者本依山。共誓林泉志，胡為尊俎間。華蓮開菡萏，荊玉刻孱顏。爽氣臨周道，嵐光入漢關。滿壺從蟻泛，高閣已苔斑。想就安車召，寧期負矢還。潘遊全璧散，郭去半舟閑。定笑幽人跡，鴻軒不可攀。
幽居冬暮
作者：李商隱（唐）

羽翼摧殘日，郊園寂寞時。曉雞驚樹雪，寒鶩守冰池。急景忽雲暮，頹年浸已衰。如何匡國分，不與夙心期。
過姚孝子廬偶書
作者：李商隱（唐）

拱木臨周道，荒廬積古苔。魚因感薑出，鶴為吊陶來。兩鬢蓬常亂，雙眸血不開。聖朝敦爾類，非獨路人哀。
賦得月照冰池
作者：李商隱（唐）

皓月方離海，堅冰正滿池。金波雙激射，璧彩兩參差。影占徘徊處，光含的皪時。高低連素色，上下接清規。顧兔飛難定，潛魚躍未期。鵲驚俱欲繞，狐聽始無疑。似鏡將盈手，如霜恐透肌。獨憐遊玩意，達曉不知疲。
永樂縣所居一草一木無非自栽今春悉已芳茂因書即事一章
作者：李商隱（唐）

手種悲陳事，心期玩物華。柳飛彭澤雪，桃散武陵霞。枳嫩棲鸞葉，桐香待鳳花。綬藤縈弱蔓，袍草展新芽。學植功雖倍，成蹊跡尚賒。芳年誰共玩，終老邵平瓜。
南潭上亭宴集以疾後至因而抒情
作者：李商隱（唐）

馬卿聊應召，謝傅已登山。歌發百花外，樂調深竹間。鷁舟縈遠岸，魚鑰啟重關。鶯蝶如相引，煙蘿不暇攀。佳人啟玉齒，上客頷朱顏。肯念沉痾士，俱期倒載還。
寒食行次冷泉驛
作者：李商隱（唐）

驛途仍近節，旅宿倍思家。獨夜三更月，空庭一樹花。介山當驛秀，汾水繞關斜。自怯春寒苦，那堪禁火賒。
寄華嶽孫逸人
作者：李商隱（唐）

靈嶽幾千仞，老松逾百尋。攀崖仍躡壁，啖葉複眠陰。海上呼三島，齋中戲五禽。唯應逢阮籍，長嘯作鸞音。
戲題贈稷山驛吏王全
作者：李商隱（唐）

絳臺驛吏老風塵，耽酒成仙幾十春。過客不勞詢甲子，惟書亥字與時人。
和韋潘前輩七月十二日夜泊池州城下先寄上李使君
作者：李商隱（唐）

桂含爽氣三秋首，蓂吐中旬二葉新。正是澄江如練處，玄暉應喜見詩人。
花下醉
作者：李商隱（唐）

尋芳不覺醉流霞，倚樹沉眠日已斜。客散酒醒深夜後，更持紅燭賞殘花。
所居永樂縣久旱，縣宰祈禱得雨，因賦詩
作者：李商隱（唐）

甘膏滴滴是精誠，晝夜如絲一尺盈。只怪閭閻喧鼓吹，邑人同報朿長生。
天道
作者：馮道（唐）

窮達皆由命，何勞發歎聲。但知行好事，莫要問前程。冬去冰須泮，春來草自生。請君觀此理，天道甚分明。
偶作
作者：馮道（唐）

莫為危時便愴神，前程往往有期因。須知海嶽歸明主，但教方寸無諸惡，狼虎叢中也立身。
北使還京作
作者：馮道（唐）

去年今日奉皇華，只為朝廷不為家。殿上一杯天子泣，上下一行如骨肉，幾人身死掩風沙。
贈竇十
作者：馮道（唐）

燕山竇十郎，教子有義方。靈椿一株老，丹桂五枝芳。
放魚書所鑰戶
作者：馮道（唐）

高卻垣牆鑰卻門，監丞從此罷垂綸。池中魚鱉應相賀，從此方知有主人。
句
作者：馮道（唐）

朝披四襖專藏手，夜覆三衾怕露頭。（虜中大寒，牛頭偏得賜，象笏更容持。（虜以道有重名，欲留之，牛頭，皆殊禮也，道皆得之，以詩謝。以上見《叢苑》）已落地花方遣掃，未經霜草莫教鋤。（《吟治圃》，視草北來唐學士，擁旄西去漢將軍。（《同光中承旨盧質節制河中贈》，見《續翰林志》）
後唐宗廟樂舞辭
作者：盧文紀（唐）

仁君禦宇，寰海謐清。運符武德，道協文明。九成式敘，百度惟成。金門積慶，玉葉傳榮。
後唐宗廟樂舞辭
作者：崔居儉（唐）

艱難王業，返正皇唐。先天再造，卻日重光。漢紹世祖，夏資少康。功成德茂，率祀無疆。
春社從李昉乞酒
作者：李濤1（唐）

社公今日沒心情，為乞治聾酒一瓶。惱亂玉堂將欲遍，依稀巡到第三廳。
句
作者：李濤1（唐）

溪聲長在耳，山色不離門。掃地樹留影，拂床琴有聲。一言寤主寧複聽，三諫不從歸去來。（《諫晉主不從作》，
靈溪老松歌
作者：盧士衡（唐）

靈溪古觀壇西角，千尺鱗皴棟樑樸。橫出一枝戛樓閣，有時風雨晦暝，擺撼若黑龍之騰躍。合生於象外峰巒，
遊靈溪觀
作者：盧士衡（唐）

雲藏寶殿風塵外，粉壁松軒入看初。話久仙童顏色老，不為壯心降未得，便堪從此玩清虛。
寄天臺道友
作者：盧士衡（唐）

相思遙指玉霄峰，悵望江山阻萬重。會隔曉窗聞法鼓，且住人間行聖教，莫思天路便登龍。
花落
作者：盧士衡（唐）

迎風嘯未已，和雨落谷穀。千枝與萬枝，不如一竿竹。
鐘陵鐵柱
作者：盧士衡（唐）

千年埋沒竟何為，變化宜將萬物齊。安得風胡借方便，鑄成神劍斬鯨鯢。
僧房聽雨
作者：盧士衡（唐）

古寺松軒雨聲別，寒窗聽久詩魔發。記得年前在赤城，石樓夢覺三更雪。
題牡丹
作者：盧士衡（唐）

萬葉紅綃剪盡春，丹青任寫不如真。風光九十無多日，難惜尊前折贈人。
祖龍詞
作者：熊皦（唐）

平吞六國更何求，童女童男問十洲。滄海不回應悵望，始知徐福解風流。
謫居海上
作者：熊皦（唐）

家臨涇水隔秦川，來往關河路八千。堪恨此身何處老，始皇橋畔又經年。
冬日原居酬光上人見訪
作者：熊皎（唐）

吾道喪已久，吾師何此來。門無塵事閉，卷有國風開。野迥霜先白，庭荒葉自堆。寒暄吟罷後，猶喜話天臺。
早梅
作者：熊皎（唐）

江南近臘時，已亞雪中枝。一夜欲開盡，百花猶未知。人情皆共惜，天意欲教遲。莫訝無濃豔，芳筵正好吹。
懷三茅道友
作者：熊皎（唐）

塵事何年解客嘲，十年容易到三茅。長思碧洞雲窗下，杏壇仙侶應相笑，只為浮名未肯拋。
贈胥尊師
作者：熊皎（唐）

綠發童顏羽服輕，天臺王屋幾經行。雲程去速因風起，他年華表重歸日，卻恐桑田已變更。
句
作者：熊皎（唐）

山前猶見月，陌上未逢人。果熟秋先落，禽寒夜未棲。深逢野草皆為藥，靜見樵人恐是仙。厭聽啼鳥夢醒後，慵掃落花春盡時。廢土有人耕不畏，古廳無訟醉何妨。
塞上
作者：趙延壽（唐）

黃沙風卷半空拋，雲動陰山雪滿郊。探水人回移帳就，佔得高原肥草地，夜深生火折林梢。
棋
作者：高輦（唐）

野客圍棋坐，支頤向暮秋。不言如守默，設計似平讎。決勝雖關勇，防危亦合憂。看他終一局，白卻少年頭。
句
作者：高輦（唐）

飄飄送下遙天雪，颯颯吹幹旅舍煙。（《冬風》，
與李專美
作者：韓昭裔（唐）

昭裔登庸汝未登，鳳池雞樹冷如冰。何如且作宣徽使，免被人呼粥飯僧。
題龍窩洞
作者：張仁溥（唐）

折花攜酒看龍窩，鏤玉長旌俊彥過。他日各為雲外客，碧紗籠卻又如何。
留題座主和凝舊閣
作者：李瀚1（唐）

座主登庸歸鳳闕，門生批詔立鼇頭。玉堂舊閣多珍玩，可作西齋潤筆不。
題家園
作者：楊昭儉（唐）

池蓮憔悴無顏色，園竹低垂減翠陰。園竹池蓮莫惆悵，相看恰似主人心。
書從事廳屏上
作者：劉坦（唐）

金殿試回新折桂，將軍留闢向江城。思量一醉猶難得，辜負揚州管記名。
題施璘畫竹圖
作者：韋遵（唐）

枯籜危根繳石頭，千竿交映近清流。堪珍仲寶窮幽筆，留得荊湘一片秋。
塞垣行
作者：崔湜（唐）

疾風卷溟海，萬裡揚砂礫。仰望不見天，昏昏竟朝夕。是時軍兩進，東拒複西敵。蔽山張旗鼓，間道潛鋒鏑。精騎突曉圍，奇兵襲暗壁。十月邊塞寒，四山冱陰積。雨雪雁南飛，風塵景西迫。昔我事討論，未嘗怠經籍。一朝棄筆硯，十年操矛戟。豈要黃河誓，須勒燕然石。可嗟牧羊臣，海上久為客。
送梁卿王郎中使東蕃吊冊
作者：崔湜（唐）

梁侯上卿秀，王子中臺傑。贈冊綏九夷，旌旃下雙闕。西堂禮樂送，南陌軒車別。徵路入海雲，行舟溯江月。茲邦久欽化，曆載歸朝謁。皇心諒所嘉，寄爾宣風烈。
餞唐州高使君赴任
作者：崔湜（唐）

芳春桃李時，京都物華好。為嶽豈不貴，所悲涉遠道。遠道不可思，宿昔夢見之。贈君雙佩刀，日夕視來期。
冀北春望
作者：崔湜（唐）

回首覽燕趙，春生兩河間。曠然萬裡餘，際海不見山。雨歇青林潤，煙空綠野閑。問鄉何處所，目送白雲還。
景龍二年餘自門下平章事削階授江州員外司馬尋拜襄州刺史春日赴襄陽途中言志
作者：崔湜（唐）

餘本燕趙人，秉心愚且直。群籍備所見，孤貞每自飭。徇祿期代耕，受任亦量力。幸逢休明時，朝野兩薦推。一朝趨金門，十載奉瑤墀。入掌遷固筆，出參枚馬詞。吏部既三踐，中書亦五期。進無負鼎說，退慚補袞詩。常恐嬰悔吝，不得少酬私。嗷嗷路傍子，納謗紛無已。上動明主疑，下貽大臣恥。毫髮顧無累，冰壺邈自持。天道何期平，幽冤終見明。始佐廬陵郡，尋牧襄陽城。彤幃荷新寵，朱黻蒙舊榮。力薄慚任重，恩深知命輕。飭徒留前路，行子悲且慕。猶聞長樂鐘，尚辨青門樹。慈親不忍訣，昆弟默相顧。去去勿重陳，川長日雲暮。
大漠行
作者：崔湜（唐）

單於犯薊壖，驃騎略蕭邊。南山木葉飛下地，三軍遙倚仗，萬裡相馳逐。旌旆悠悠靜瀚源，馬蹄凍溜石，胡毳暖生冰。雲沙泱漭天光閉，近見行人畏白龍，遙聞公主愁黃鶴。陽春半，岐路間，陣雲不散魚龍水，雨雪猶飛鴻雁山。山嶂連綿不可極，漢將紛紜攻戰盈，胡寇蕭條幽朔清。韓君拜節偏知遠，但使將軍能百戰，不須天子築長城。
奉和登驪山高頂寓目應制
作者：崔湜（唐）

名山何壯哉，玄覽一徘徊。禦路穿林轉，旌門倚石開。煙霞肘後發，河塞掌中來。不學蓬壺遠，經年猶未回。
侍宴長寧公主東莊應制
作者：崔湜（唐）

沁園東郭外，鸞駕一遊盤。水榭宜時陟，山樓向晚看。席臨天女貴，杯接近臣歡。聖藻懸宸象，微臣竊仰觀。
奉和送金城公主適西蕃應制
作者：崔湜（唐）

懷戎前策備，降女舊因修。簫鼓辭家怨，旌旃出塞愁。尚孩中念切，方遠禦慈留。顧乏謀臣用，仍勞聖主憂。
幸白鹿觀應制
作者：崔湜（唐）

禦旗探紫籙，仙仗闢丹丘。捧藥芝童下，焚香桂女留。鸞歌無歲月，鶴語記春秋。臣朔真何幸，常陪漢武遊。
幸梨園亭觀打球應制
作者：崔湜（唐）

年光陌上發，香輦禁中游。草綠鴛鴦殿，花明翡翠樓。寶杯承露酌，仙管雜風流。今日陪歡豫，皇恩不可酬。
慈恩寺九日應制
作者：崔湜（唐）

帝裡重陽節，香園萬乘來。卻邪萸結佩，獻壽菊傳杯。塔類承天湧，門疑待佛開。睿詞懸日月，長得仰昭回。
折楊柳
作者：崔湜（唐）

二月風光半，三邊戍不還。年華妾自惜，楊柳為君攀。落絮縈衫袖，垂條拂髻鬟。那堪音信斷，流涕望陽關。
邊愁
作者：崔湜（唐）

九月蓬根斷，三邊草葉腓。風塵馬變色，霜雪劍生衣。客思愁陰晚，邊書驛騎歸。殷勤鳳樓上，還袂及春暉。
婕妤怨
作者：崔湜（唐）

不分君恩斷，新妝視鏡中。容華尚春日，嬌愛已秋風。枕蓆臨窗曉，帷屏向月空。年年後庭樹，榮落在深宮。
酬杜麟臺春思
作者：崔湜（唐）

春還上林苑，花滿洛陽城。鴛衾夜凝思，龍鏡曉含情。憶夢殘燈落，離魂暗馬驚。可憐朝與暮，樓上獨盈盈。
寄天臺司馬先生
作者：崔湜（唐）

聞有三元客，祈仙九轉成。人間白雲返，天上赤龍迎。尚惜金芝晚，仍攀琪樹榮。何年緱嶺上，一謝洛陽城。
唐都尉山池
作者：崔湜（唐）

曲渚颺輕舟，前溪釣晚流。雁翻蒲葉起，魚撥荇花遊。金子懸湘柚，珠房折海榴。幽尋惜未已，清月半西樓。
江樓夕望
作者：崔湜（唐）

試陟江樓望，悠悠去國情。楚山霞外斷，漢水月中平。公子留遺邑，夫人有舊城。蒼蒼煙霧裡，何處是鹹京。
襄城即事
作者：崔湜（唐）

子牟懷魏闕，元凱滯襄城。冠蓋仍為裡，沙臺尚識名。山光晴後綠，江色晚來清。為問東流水，何時到玉京。
秦州薛都督輓詞
作者：崔湜（唐）

十裡絳山幽，千年汾水流。碑傳門客見，劍是故人留。隴樹煙含夕，山門月照秋。古來鐘鼎盛，共盡一蒿丘。
奉和春日幸望春宮
作者：崔湜（唐）

澹蕩春光滿曉空，逍遙禦輦入離宮。山河眺望雲天外，即此歡娛齊鎬宴，唯應率舞樂燻風。
奉和幸韋嗣立山莊侍宴應制
作者：崔湜（唐）

丞相登前府，尚書啟舊林。式閭明主睿，榮族聖嬪心。川狹旌門抵，巖高蔽帳臨。閑窗憑柳暗，小徑入松深。雲卷千峰色，泉和萬籟吟。蘭迎天女佩，竹礙侍臣簪。宸翰三光燭，朝榮四海欽。還嗟絕機叟，白首漢川陰。
同李員外春閨
作者：崔湜（唐）

落日啼連夜，孤燈坐徹明。捲簾雙燕入，披幌百花驚。隴上寒應晚，閨中織未成。管絃愁不意，梳洗懶無情。去歲聞西伐，今年送北征。容顏離別盡，流恨滿長城。
襄陽早秋寄岑侍郎
作者：崔湜（唐）

江城秋氣早，旭旦坐南闈。落葉驚衰鬢，清霜換旅衣。時來矜早達，事往覺前非。體道徒推理，防身終昧微。故人金華省，肅穆秉天機。誰念江漢廣，蹉跎心事違。
贈蘇少府赴任江南餘時還京
作者：崔湜（唐）

丈夫不歎別，達士自安卑。攬泣固無趣，銜杯空爾為。流雲春窈窕，去水暮逶迤。行舟忽東泛，歸騎亦西馳。秦地多芳草，江潭有桂枝。誰言阻遐闊，所貴在相知。
登總持寺閣
作者：崔湜（唐）

宿雨清龍界，晨暉滿鳳城。升攀重閣迥，憑覽四郊明。井邑周秦地，山河今古情。紆餘一水合，寥落五陵平。處處風煙起，欣欣草木榮。故人不可見，冠蓋滿東京。
早春邊城懷歸
作者：崔湜（唐）

大漠羽書飛，長城未解圍。山川淩玉嶂，旌節下金微。路向南庭遠，書因北雁稀。鄉關搖別思，風雪散戎衣。歲盡仍為客，春還尚未歸。明年徵騎返，歌舞及芳菲。
至桃林塞作
作者：崔湜（唐）

去國未千里，離家已再旬。丹心恆戀闕，白首更辭親。懷璧常貽訓，捐金詎得鄰。抱冤非忤物，罹謗豈由人。不濫辭終辨，無瑕理竟伸。黻還中省舊，符與外臺新。塞上同遷客，江潭異逐臣。淚垂非屬峴，腸斷固由秦。歲月行遒盡，山川難重陳。始知亭伯去，還是拙謀身。
襄陽作
作者：崔湜（唐）

廟堂初解印，郡邸忽腰章。按節巡河右，鳴騶入漢陽。城臨南峴出，樹繞北津長。好學風猶扇，誇才俗未忘。江山跨七澤，煙雨接三湘。蛟浦菱荷淨，漁舟橘柚香。醉中求習氏，夢裡憶襄王。宅壞仍思鳳，碑存更憶羊。下車慚政美，閉閣幸時康。多謝南征術，於今尚不亡。
喜入長安
作者：崔湜（唐）

雲日能催曉，風光不惜年。賴逢徵客盡，歸在落花前。
奉和幸韋嗣立山莊應制
作者：崔湜（唐）

竹徑桃源本出塵，松軒茅棟別驚新。禦蹕何須林下駐，山公不是俗中人。
踏歌詞二首
作者：崔液（唐）

綵女迎金屋，仙姬出畫堂。鴛鴦裁錦袖，翡翠貼花黃。歌響舞分行，豔色動流光。庭際花微落，樓前漢已橫。金臺催夜盡，羅袖佛寒輕。樂笑暢歡情，未半著天明。
代春閨
作者：崔液（唐）

江南日暖鴻始來，柳條初碧葉半開。玉關遙遙戍未回，青樓明鏡晝無光，紅帳羅衣徒自香。妾恨十年長獨守，
上元夜六首
作者：崔液（唐）

玉漏銀壺且莫催，鐵關金鎖徹明開。誰家見月能閑坐，何處聞燈不看來。神燈佛火百輪張，刻像圖形七寶裝。影裡如聞金口說，空中似散玉毫光。今年春色勝常年，此夜風光最可憐。鳷鵲樓前新月滿，鳳凰臺上寶燈燃。金勒銀鞍控紫騮，玉輪珠幰駕青牛。驂驔始散東城曲，倏忽還來南陌頭。公子王孫意氣驕，不論相識也相邀。最憐長袖風前弱，更賞新弦暗裡調。星移漢轉月將微，露灑煙飄燈漸稀。猶惜路傍歌舞處，躊躕相顧不能歸。
冀北春望
作者：崔液（唐）

回首覽燕趙，春生兩河間。曠然餘萬裡，際海不見山。雨歇青林潤，煙空綠野閑。問鄉無處所，目送白雲關。
擬古神女宛轉歌二首
作者：崔液（唐）

風已清，月朗琴複明。掩抑悲千態，殷勤是一聲。歌宛轉，宛轉和更長。願為雙鴻鵠，比翼共翱翔。日已暮，長簷鳥應度。此時望君君不來，願為形與影，出入恆相逐。
望韓公堆
作者：崔滌（唐）

韓公堆上望秦川，渺渺關山西接連。孤客一身千裡外，未知歸日是何年。
郊廟歌辭：梁郊祀樂章：慶和
作者：趙光逢（唐）

就陽位，升圓丘。佩雙玉，禦大裘。膺天命，擁神休。萬靈感，百祿遒。秉黃鉞，建朱旗。震八表，清二儀。帝業顯，王道夷。受景命，啟皇基。開九門，懷百神。通肸蠁，接氤氳。明粢薦，廣樂陳。奠嘉璧，燎芳薪。膺寶圖，執左契。德應天，聖饗帝。薦表衷，荷靈惠。壽萬年，祚百世。惟德動天，有感必通。秉茲一德，禋於六宗。欽夤寶命，恭肅禮容。來顧來享，永穆皇風。天惟佑德，闢乃奉天。交感斯在，昭事罔愆。歲功已就，王道無偏。於焉報本，是用告虔。
郊廟歌辭：梁郊祀樂章：慶順
作者：不詳（唐）

聖皇戾止，天步舒遲。幹幹睿相，穆穆皇儀。進退必肅，陟降是祗。六變克協，萬靈協隨。
郊廟歌辭：梁郊祀樂章：慶平
作者：不詳（唐）

天命降鑒，帝德惟馨。享祀不忒，禮容孔明。奠璧布幣，薦神獻精。神佑以答，敷錫永寧。
郊廟歌辭：梁郊祀樂章：慶肅
作者：張袞（唐）

籩豆簠簋，黍稷非馨。懿茲彝器，厥德惟明。金石匏革，以和以平。繇此無體，期乎永寧。
郊廟歌辭：梁郊祀樂章：慶熙
作者：不詳（唐）

哲後躬享，旨酒斯陳。王恭無斁，嚴祀維夤。皇祖以配，大孝以振。宜錫景福，永休下民。
郊廟歌辭：梁郊祀樂章：慶隆
作者：不詳（唐）

恭祀上帝，於國之陽。爵醴是荷，鴻基永昌。
郊廟歌辭：梁郊祀樂章：慶融
作者：不詳（唐）

道和氣兮襲氤氳，宣皇規兮彰聖神。服遐裔兮敷質文，格苗扈兮息煙塵。
郊廟歌辭：梁郊祀樂章：慶休
作者：不詳（唐）

大業來四夷，仁風和萬國。白日體無私，皇天輔有德。七旬罪已服，六月師方克。偉哉帝道隆，終始常作則。
郊廟歌辭：梁郊祀樂章：慶和
作者：不詳（唐）

煙燎升，禮容徹。誠感達，人神悅。靈貺彰，聖情結。玉座寂，金爐歇。
郊廟歌辭：周郊祀樂章：昭順樂
作者：不詳（唐）

五兵勿用，萬國鹹安。告功圓蓋，受命雲壇。樂鳴鳳律，禮備雞竿。神光欲降，眾目遐觀。
郊廟歌辭：周郊祀樂章：治順樂
作者：不詳（唐）

羽衛離丹闕，金軒赴泰壇。珠旗明月色，玉佩曉霜寒。黼黻龍衣備，琮璜寶器完。百神將受職，宗社保長安。
郊廟歌辭：周郊祀樂章：感順樂
作者：不詳（唐）

明君陳大禮，展幣祀圓丘。雅樂聲齊發，祥雲色正浮。
郊廟歌辭：周郊祀樂章：禋順樂
作者：不詳（唐）

黃彝將獻，特牲預迎。既修昭事，潛達明誠。
郊廟歌辭：周郊祀樂章：福順樂
作者：不詳（唐）

相承五運，取法三才。大禮爰展，率土鹹來。卿雲秘室，甘泉寶臺。象樽初酌，受福不回。
郊廟歌辭：周郊祀樂章：福順樂
作者：不詳（唐）

昊天成命，邦國盛儀。多士齊列，六龍載馳。壇升泰一，樂奏咸池。高明祚德，永致昌期。
郊廟歌辭：周郊祀樂章：福順樂
作者：不詳（唐）

上天垂景貺，哲後舉鸞觴。明德今方祚，邦家萬世昌。
郊廟歌辭：周郊祀樂章：忠順樂
作者：不詳（唐）

木鐸敷音文德昌，朱幹成列武功彰。雷鞀鷺羽今休用，玉戚相參正發揚。
郊廟歌辭：周郊祀樂章：武舞樂
作者：不詳（唐）

圭瓚方陳禮，幹旄乃象功。成文非羽鑰，猛勢若羆熊。
郊廟歌辭：周郊祀樂章：昭順樂
作者：不詳（唐）

雲門孤竹，蒼璧黃琮。既祀天地，克配祖宗。虔修盛禮，仰答玄功。神歸碧落，神降無窮。
郊廟歌辭：梁太廟樂舞辭：開平舞
作者：不詳（唐）

黍稷馨，醴z0清。牲牷潔，金石鏗。恭祀事，結皇情。神來格，歌頌聲。
郊廟歌辭：梁太廟樂舞辭：皇帝行
作者：不詳（唐）

莫高者天，攀躋弗克。隮天有方，累仁積德。祖宗隆之，子孫履之。配天明祀，永永孝思。
郊廟歌辭：梁太廟樂舞辭：帝盥
作者：不詳（唐）

莊肅蒞事，周旋禮容。祼鬯嚴潔，穆穆雍雍。
郊廟歌辭：梁太廟樂舞辭：登歌
作者：不詳（唐）

於赫我皇，建中立極。動以武功，靜以文德。昭事上帝，歡心萬國。大報嚴禋，四海述職。
郊廟歌辭：梁太廟樂舞辭：大合舞
作者：不詳（唐）

於穆皇祖，浚哲雍熙。美溢中夏，化被南陲。後稷累德，公劉創基。肇興九廟，樂合來儀。
郊廟歌辭：梁太廟樂舞辭：象功舞
作者：不詳（唐）

天地合德，睿聖昭彰。累贈太傅，俄登魏王。雄名不朽，奕葉而光。建國之兆，君臨萬方。
郊廟歌辭：梁太廟樂舞辭：來儀舞
作者：不詳（唐）

於赫帝命，應天順人。亭育品匯，賓禮百神。洪基永固，景命惟新。肅恭孝享，祚我生民。
郊廟歌辭：梁太廟樂舞辭：昭德舞
作者：不詳（唐）

肅肅文考，源浚派長。漢稱誕季，周實生昌。奄有四海，超彼百王。笙鏞迭奏，禮物熒煌。
郊廟歌辭：梁太廟樂舞辭：飲福
作者：不詳（唐）

戛玉摐金永頌聲，檿絲孤竹和且清。靈歆醉止犧象盈，自天降福千萬齡。
郊廟歌辭：梁太廟樂舞辭：撤豆
作者：不詳（唐）

笙鏞洋洋，庭燎煌煌。明星有爛，祝史下堂。籩豆斯撤，禮容有章。克勤克儉，無怠無荒。
郊廟歌辭：梁太廟樂舞辭：送神
作者：不詳（唐）

其降無從，其往無蹤。黍稷非馨，有感必通。赫奕令德，彷彿睟容。再拜慌忽，遐想昊穹。
郊廟歌辭：後唐宗廟樂舞辭：昭德舞
作者：不詳（唐）

懿彼明德，赫赫煌煌。名高閫域，功著旗常。道符休泰，運葉祺祥。慶傳萬祀，以播耿光。
郊廟歌辭：後唐宗廟樂舞辭：文明舞
作者：不詳（唐）

帝業光揚，皇圖翕赫。聖德孔彰，神功不測。信及豚魚，恩沾動植。懿範鴻名，傳之萬億。
郊廟歌辭：後唐宗廟樂舞辭：應天舞
作者：不詳（唐）

晉國肇興，雄圖再固。黼黻帝道，金玉王度。皇天無親，惟德是輔。載誕英明，永光聖祚。
郊廟歌辭：後唐宗廟樂舞辭：永平舞
作者：不詳（唐）

慶傳瓚祚，位正瑤圖。功宣四海，化被八區。靜彰帝道，動合幹符。千秋萬祀，永荷昭蘇。
郊廟歌辭：後唐宗廟樂舞辭：武成舞
作者：不詳（唐）

艱難王業，返正皇唐。先天再造，卻日重光。漢紹世祖，夏資少康。功成德茂，率祀無疆。
郊廟歌辭：後唐宗廟樂舞辭：雍熙舞
作者：不詳（唐）

仁君禦宇，寰海謐清。運符武德，道協文明。九成式敘，百度惟貞。金門積慶，玉葉傳榮。
郊廟歌辭：漢宗廟樂舞辭：武德舞
作者：不詳（唐）

明明我祖，天集休明。神母夜哭，彤雲晝興。籩豆有踐，管鑰斯登。孝孫致告，神其降靈。
郊廟歌辭：漢宗廟樂舞辭：靈長舞
作者：不詳（唐）

天降祥，漢祚昌。火炎上，水靈長。建廟社，潔蒸嘗。羅鐘石，儼珩璜。陳玉豆，酌金觴。氣昭感，德馨香。祗洛汭，瞻晉陽。降吾祖，福穰穰。
郊廟歌辭：漢宗廟樂舞辭：積善舞
作者：不詳（唐）

黍稷斯馨，祖德惟明。蛇告赤帝，龜謀大橫。雲行雨施，天成地平。造我家邦，斡我璿衡。陶匏在禦，醍盎惟精。或戛或擊，載炮載烹。飲福受胙，舞降歌迎。滔滔不竭，洪惟水行。
郊廟歌辭：漢宗廟樂舞辭：顯仁舞
作者：不詳（唐）

運極金行謝，天資水德隆。禮神鄜畤館，佈政未央宮。詰旦備明祀，登歌答茂功。雲軒臨降久，星俎薦陳豐。靄靄沉檀霧，鏘鏘環佩風。熒煌升藻藉，肸蠁轉珠櫳。尊祖鹹韶備，貽孫書軌同。京坻長有積，宗社享無窮。
郊廟歌辭：漢宗廟樂舞辭：章慶舞
作者：不詳（唐）

罘罳曉唱雞人，三牲八簋斯陳。霧集瑤階瑣闥，酌鬯既終三獻，凝旒何止千春。阿閣長棲彩鳳，玉斝犧樽瀲灩，龍旗鳳轄逡巡。瞻望月遊冠冕，猶疑蒼野回輪。
郊廟歌辭：漢宗廟樂舞辭：觀德舞
作者：張昭（唐）

高廟明靈再啟圖，金根玉輅幸神都。巢阿丹鳳銜書命，薦櫻鶴館笳簫咽，酌鬯金楹劍佩趨。星俎雲罍兼魯禮，薦豆奉觴親玉幾，配天合祖耀璿樞。受釐飲酒皇歡洽，
郊廟歌辭：周宗廟樂舞辭：肅順
作者：不詳（唐）

我後至孝，祗謁祖先。仰瞻廟貌，夙設宮懸。朱弦疏越，羽舞迴旋。神其來格，明祀惟虔。
郊廟歌辭：周宗廟樂舞辭：治順
作者：不詳（唐）

清廟將入，袞服是依。載行載止，令色令儀。永終就養，空極孝思。瞻望如在，顧複長違。
郊廟歌辭：周宗廟樂舞辭：肅雍舞
作者：不詳（唐）

周道載興，象日之明。萬邦鹹慶，百穀用成。於穆聖祖，祗薦鴻名。祀於廟社，陳其犧牲。進旅退旅，皇武之形。一倡三歎，朱弦之聲。以妥以侑，既和且平。至誠潛達，介福攸寧。
郊廟歌辭：周宗廟樂舞辭：章德舞
作者：不詳（唐）

清廟新，展嚴禋。恭祖德，厚人倫。雅樂薦，禮器陳。儼皇屍，列虞賓。神如在，聲不聞。享必信，貌惟夤。想龍服，奠犧樽。禮既備，慶來臻。
郊廟歌辭：周宗廟樂舞辭：善慶舞
作者：不詳（唐）

蔔世長，帝祚昌。定中國，服四方。修明祀，從舊章。奏激楚，轉清商。羅俎豆，列簪裳。歌累累，容皇皇。望來格，降休祥。祝敢告，壽無疆。
郊廟歌辭：周宗廟樂舞辭：觀成舞
作者：不詳（唐）

穆穆王國，奕奕神功。毖祀載展，明德有融。彝樽斯滿，簠簋斯豐。紛絺旄羽，鏘洋磬鐘。或升或降，克和克同。孔惠之禮，必肅之容。錫以純嘏，祚其允恭。神保是饗，萬世無窮。
郊廟歌辭：周宗廟樂舞辭：明德舞
作者：不詳（唐）

惟彼岐陽，德大流光。載造周室，澤及遐荒。於鑠聖祖，上帝是皇。乃聖乃神，知微知彰。新廟奕奕，豐年穰穰。取彼血膋，以往蒸嘗。黍稷惟馨，籩豆大房。工祝致告，受福無疆。
郊廟歌辭：周宗廟樂舞辭：鹹順
作者：不詳（唐）

萬舞鹹列，三階克清。貫珠一倡，擊石九成。盈觴雖酌，靈坐無形。永懷我祖，達其孝誠。
郊廟歌辭：周宗廟樂舞辭：禋順
作者：不詳（唐）

旨酒既獻，嘉殽乃迎。振其鞀鼓，潔以鉶羹。肇禋肇祀，或炮或烹。皇屍儼若，保饗是明。
郊廟歌辭：周宗廟樂舞辭：福順
作者：不詳（唐）

新廟奕奕，金奏洋洋。享於祖考，循彼典章。清酤特滿，嘉玉騰光。神醉既告，帝祉無疆。
郊廟歌辭：周宗廟樂舞辭：忠順
作者：不詳（唐）

稱文既表溫柔德，示武須成蹈厲容。綴兆疾舒皆應節，明明我祖樂無窮。
郊廟歌辭：善勝舞
作者：不詳（唐）

聖祖累功，福鐘來裔。持羽執幹。舞文不廢。
郊廟歌辭：善勝舞：禋順
作者：不詳（唐）

禮畢祀先，香散幾筵。罷舞幹戚，收撤豆籩。
郊廟歌辭：善勝舞：肅順
作者：不詳（唐）

樂奏四順，福受萬年。神歸碧天，庭餘瑞煙。
郊廟歌辭：晉朝饗樂章：初舉酒文同樂
作者：不詳（唐）

赫矣昌運，明哉聖王。文興墜典，禮復舊章。鴛鸞濟濟，鳥獸蹌蹌。一人有慶，萬福無疆。
郊廟歌辭：晉朝饗樂章：舉酒
作者：不詳（唐）

大明禦宇，至德動天。君臣慶會，禮樂昭宣。劍佩成列，金石在懸。椒觴再獻，寶曆萬年。
郊廟歌辭：晉朝饗樂章：再舉酒
作者：不詳（唐）

朝野無事，寰瀛大康。聖人有作，盛禮重光。萬國執玉，千官奉觴。南山永固，地久天長。
郊廟歌辭：晉朝饗樂章：四舉酒
作者：不詳（唐）

八表歡無事，三秋賀有成。照臨同日遠，渥澤並雲行。河變千年色，山呼萬歲聲。願修封岱禮，方以稱文明。
郊廟歌辭：晉朝饗樂章：群臣酒行歌
作者：不詳（唐）

劍佩儼如林，齊傾拱北心。渥恩頒美祿，鹹濩聽和音。一德君臣合，重瞳日月臨。歌時兼樂聖，唯待贊泥金。萬國鹹歸禹，千官共祝堯。拜恩瞻鳳扆，傾耳聽雲韶。運啟金行遠，時和玉燭調。酒酣齊抃舞，同賀聖明朝。令節陳高會，群臣侍禦筵。玉墀留愛景，金殿靄祥煙。振鷺涵天澤，靈禽下樂懸。聖明無一事，何處讓堯年。
郊廟歌辭：周朝饗樂章：忠順
作者：不詳（唐）

歲迎更始，節及朝元。冕旒仰止，冠劍相連。八音合奏，萬物齊宣。常陳盛禮，願永千年。
郊廟歌辭：周朝饗樂章：忠順
作者：不詳（唐）

明君當寧，列闢奉觴。雲容表瑞，日影初長。衣冠濟濟，鐘磬洋洋。令儀克盛，嘉會有章。
郊廟歌辭：周朝饗樂章：治順
作者：不詳（唐）

庭陳大樂，坐當太微。凝旒負扆，端拱垂衣。鴛鸞成列，簪組相輝。禦爐香散，鬱鬱霏霏。
郊廟歌辭：周朝饗樂章：福順
作者：不詳（唐）

聖皇端拱，多士輸忠。蠻觴共獻，臣心畢同。聲齊嵩嶽，祝比華封。千齡萬祀，常保時雍。
郊廟歌辭：周朝饗樂章：康順
作者：不詳（唐）

鴻鈞廣運，嘉節良辰。列闢在位，萬國來賓。幹旌屢舞，金石鹹陳。禮容既備，帝履長春。
郊廟歌辭：周朝饗樂章：忠順
作者：不詳（唐）

禮成三爵，樂畢九成。共離金戺，複列彤庭。
郊廟歌辭：周朝饗樂章：忠順
作者：不詳（唐）

明庭展禮，為龍為光。鹹韶息韻，鵷鷺歸行。
郊廟歌辭：晉昭德成功舞歌：昭德舞歌二首
作者：不詳（唐）

聖代修文德，明庭舉舊章。兩階陳羽鑰，萬舞合宮商。劍佩森鴛鷺，簫韶下鳳凰。我朝青史上，千古有輝光。淮海乾戈戢，朝廷禮樂施。白駒皆就縶，丹鳳複來儀。德備三苗格，風行萬國隨。小臣同百獸，率舞賀昌期。
郊廟歌辭：晉昭德成功舞歌：武功舞歌二首
作者：不詳（唐）

撥亂資英主，開基自晉陽。一戎成大業，七德煥前王。炎漢提封遠，姬周世祚長。朱幹將玉戚，全象武功揚。睿算超前古，神功格上圓。百川留禹跡，萬國戴堯天。既已櫜弓矢，誠宜播管絃。蹌蹌隨鳥獸，共樂太平年。
同程九早入中書
作者：錢起（唐）

漢家賢相重英奇，蟠木何材也見知。不意雲霄能自致，獨慚皇鑒明如日，未厭春光向玉墀。
仲春宴王補闕城東小池
作者：錢起（唐）

王孫興至幽尋好，芳草春深景氣和。藥院愛隨流水入，醉來倚玉無餘事，目送歸鴻笑複歌。
夜宿靈臺寺寄郎士元
作者：錢起（唐）

西日橫山含碧空，東方吐月滿禪宮。朝瞻雙頂青冥上，萬裡故人能尚爾，知君視聽我心同。
題郎士元半日吳村別業，兼呈李長官
作者：錢起（唐）

半日吳村帶晚霞，閑門高柳亂飛鴉。橫雲嶺外千重樹，自歎梅生頭似雪，卻憐潘令縣如花。
猷川雪後送僧粲臨還京，時避世臥疾
作者：錢起（唐）

連步青溪幾萬重，有時共立在孤峰。齋到盂空餐雪麥，回望群山攜手處，離心一一涕無從。
和李員外扈駕幸溫泉宮
作者：錢起（唐）

未央月曉度疏鐘，鳳輦時巡出九重。雪霽山門迎瑞日，遙羨枚皋扈仙蹕，偏承霄漢渥恩濃。
長信怨
作者：錢起（唐）

長信螢來一葉秋，蛾眉淚盡九重幽。鳷鵲觀前明月度，誰分昭陽夜歌舞，君王玉輦正淹留。
送河南陸少府
作者：錢起（唐）

雲間陸生美且奇，銀章朱綬映金羈。自料抱材將致遠，朝夕詔書還柏署，行看飛隼集高枝。
送李評事赴潭州使幕
作者：錢起（唐）

湖南遠去有餘情，蘋葉初齊白芷生。謾說簡書催物役，幕下由來貴無事，佇聞談笑靜黎氓。
送李九貶南陽
作者：錢起（唐）

玉柱金罍醉不歡，雲山驛道向東看，鴻聲斷續暮天遠，秋來回首君門阻，馬上應歌行路難。
送裴頔侍禦使蜀
作者：錢起（唐）

柱史才年四十強，須髯玄發美清揚。朝天繡服乘恩貴，多才自有雲霄望，計日應追鴛鷺行。
送韋信愛子歸覲
作者：錢起（唐）

離舟解纜到斜暉，春水東流燕北飛。才子學詩趨露冕，借問還珠盈合浦，何如鯉也入庭闈。
送興平王少府遊梁
作者：錢起（唐）

舊識相逢情更親，攀歡甚少愴離頻。黃綬罷來多遠客，梁國遺風重詞賦，諸侯應念馬卿貧。
送張員外出牧嶽州
作者：錢起（唐）

鳳凰銜詔與何人，喜政多才寵寇恂。臺上鴛鸞爭送遠，應笑馮唐衰且拙，世情相見白頭新。
送孫十尉溫縣
作者：錢起（唐）

飛花落絮滿河橋，千里傷心送客遙。不惜芸香染黃綬，急管繁弦催一醉，頹陽不駐引徵鑣。
送鐘評事應宏詞下第東歸
作者：錢起（唐）

芳歲歸人嗟轉蓬，含情回首灞陵東。蛾眉不入秦臺鏡，勸君稍盡離筵酒，千里佳期難再同。
送嚴維尉河南
作者：錢起（唐）

蕙葉青青花亂開，少年趨府下蓬萊。甘泉未獻揚雄賦，欲知別後相思處，願植瓊枝向柏臺。
送馬員外拜官覲省
作者：錢起（唐）

二十為郎事漢文，鴛雛驥子自為群。筆精已許臺中妙，莫言來往朝天遠，看取鳴鞘入斷雲。
送冷朝陽擢第後歸金陵覲省
作者：錢起（唐）

萊子晝歸今始好，潘園景色夏偏濃。夕陽流水吟詩去，佳期少別俄千里，雲樹愁看過幾重。
九日宴浙江西亭
作者：錢起（唐）

詩人九日憐芳菊，筵客高齋宴浙江。漁浦浪花搖素壁，四子醉時爭講習，笑論黃霸舊為邦。
和王員外雪晴早朝
作者：錢起（唐）

紫微晴雪帶恩光，繞仗偏隨鴛鷺行。長信月留寧避曉，題柱盛名兼絕唱，風流誰繼漢田郎。
避暑納涼
作者：錢起（唐）

木槿花開畏日長，時搖輕扇倚繩床。初晴草蔓緣新筍，無事始然知靜勝，深垂紗帳詠滄浪。
早夏
作者：錢起（唐）

楚狂身世恨情多，似病如憂正是魔，花萼敗春多寂寞，軍旅閱詩裁不得，可憐風景遣如何。
題嵩陽焦道士石壁
作者：錢起（唐）

三峰花畔碧堂懸，錦裡真人此得仙。玉體才飛西蜀雨，幸入桃源因去世，方期丹訣一延年。
題延州聖僧穴
作者：錢起（唐）

定力無涯不可稱，未知何代坐禪僧。默默山門宵閉月，昔日捨身緣救鴿，今時出見有飛鷹。
樂遊原晴望上中書李侍郎
作者：錢起（唐）

爽氣朝來萬裡清，憑高一望九秋輕。不知鳳沼霖初霽，
幽居春暮書懷
作者：錢起（唐）

自哂鄙夫多野性，貧居數畝半臨湍。溪雲雜雨來茅屋，更憐童子宜春服，花裡尋師指杏壇。
謁許由廟
作者：錢起（唐）

故向箕山訪許由，林泉物外自清幽。松上掛瓢枝幾變，緬想古人增嘆惜，颯然雲樹滿巖秋。
過張成侍禦宅
作者：錢起（唐）

丞相幕中題鳳人，文章心事每相親。從軍誰謂仲宣樂，欲知別後相思意，唯願瓊枝入夢頻。
酬考功楊員外見贈佳句
作者：錢起（唐）

上林諫獵知才薄，尺組承恩愧命牽。潢潦難滋滄海潤，相國無私人守樸，何辭老去上皇年。
寄永嘉王十二
作者：錢起（唐）

永嘉風景入新年，才子詩成定可憐。夢裡還鄉不相見，願得回風吹海雁，飛書一宿到君邊。
七盤嶺阻寇聞李端公先到南楚
作者：錢起（唐）

日暮窮途淚滿襟，雲天南望羨飛禽。阮腸暗與孤鴻斷，秦楚眼看成絕國，相思一寄白頭吟。
酬趙給事相尋不遇留贈
作者：錢起（唐）

誰憶顏生窮巷裡，能勞馬跡破春苔。忽看童子掃花處，豈無雞黍期他日，惜此殘春阻綠杯。
山中酬楊補闕見過
作者：錢起（唐）

日暖風恬種藥時，紅泉翠壁薜蘿垂。幽溪鹿過苔還靜，卻慚身外牽纓冕，未勝杯前倒接z5。
同王錥起居程浩郎中韓翃舍人題安國寺用上人院
作者：錢起（唐）

慧眼沙門真遠公，經行宴坐有儒風。香緣不絕簪裾會，狂夫入室無餘事，唯與天花一笑同。
尋司勳李郎中不遇
作者：錢起（唐）

知己知音同舍郎，如何咫尺阻清揚。每恨蒹葭傍芳樹，唯有早朝趨鳳閣，朝時憐羽接鴛行。
贈張南史
作者：錢起（唐）

紫泥何日到滄洲，笑向東陽沈隱侯。黛色晴峰雲外出，溪畔秋蘭雖可佩，知君不得少停舟。
暇日覽舊詩因以題詠
作者：錢起（唐）

逍遙心地得關關，偶被功名涴我閑。有壽亦將歸象外，筐篋靜開難似此，蕊珠春色海中山。
漢武出獵
作者：錢起（唐）

漢家無事樂時雍，羽獵年年出九重。玉帛不朝金闕路，薄暮方歸長樂觀，垂楊幾處綠煙濃。
宴曹王宅
作者：錢起（唐）

賢王駟馬退朝初，小苑三春帶雨餘。林沼蔥蘢多貴氣，自歎平生相識願，何如今日廁應徐。
重贈趙給事
作者：錢起（唐）

久飛鴛掖出時髦，恥負平生稽古勞。玉樹滿庭家轉貴，應念潛郎守貧病，常悲休沐對蓬蒿。
贈闕下裴舍人
作者：錢起（唐）

二月黃鶯飛上林，春城紫禁曉陰陰。長樂鐘聲花外盡，獻賦十年猶未遇，羞將白髮對華簪。
登劉賓客高齋
作者：錢起（唐）

能以功成疏寵位，不將心賞負雲霞。林間客散孫弘閣，日陪鯉也趨文苑，誰道門生隔絳紗。
哭辛霽
作者：錢起（唐）

流水辭山花別枝，隨風一去絕還期。昨夜故人泉下宿，旦暮餘生幾息在，不應存沒未嘗悲。
和慕容法曹尋漁者寄城中故人
作者：錢起（唐）

孤煙一點綠溪湄，漁父幽居即舊基。饑鷺不驚收釣處，勝事宛然懷抱裡，頃來新得謝公詩。
山花
作者：錢起（唐）

山花照塢複燒溪，樹樹枝枝盡可迷。野客未來枝畔立，別有妖妍勝桃李，攀來折去亦成蹊。
送楊著作歸東海
作者：錢起（唐）

楊柳出關色，東行千里期。酒酣暫輕別，路遠始相思。欲識離心盡，斜陽到海時。
送李協律還東京
作者：錢起（唐）

芳草忽無色，王孫複入關。長河侵驛道，匹馬傍雲山。愁見離居久，螢飛秋月閑。
秋館言懷
作者：錢起（唐）

蟋蟀已秋思，蕙蘭仍碧滋。蹉跎獻賦客，歎息此良時。日夕雲臺下，商歌空自悲。
和劉明府宴縣前山亭
作者：錢起（唐）

城隅勞心處，雪後歲芳開。山映千花出，泉經萬井來。翔鸞欲下舞，上客且留杯。
新雨喜得王卿書問
作者：錢起（唐）

苦雨暗秋徑，寒花垂紫苔。愁中綠尊盡，夢裡故人來。果有相思字，銀鉤新月開。
賦得巢燕送客
作者：錢起（唐）

能棲杏梁際，不與黃雀群。夜影寄紅燭，朝飛高碧雲。含情別故侶，花月惜春分。
題張藍田訟堂
作者：錢起（唐）

角巾高枕向晴山，頌簡庭空不用關。秋風窗下琴書靜，
江行無題一百首
作者：錢起（唐）

傾酒向漣漪，乘流東去時。寸心同尺璧，投此報馮夷。江曲全縈楚，雲飛半自秦。峴山回首望，如別故關人。浦煙函夜色，冷日轉秋旻。自有沈碑石，清光不照人。楚岸雲空合，楚城人不來。只今誰善舞，莫恨發陽臺。行背青山郭，吟當白露秋。風流無屈宋，空詠古荊州。晚來漁父喜，罾重欲收遲。恐有長江使，金錢願贖龜。去指龍沙路，徒懸象闕心。夜涼無遠夢，不為偶聞砧。霽雲疏有葉，雨浪細無花。隱放扁舟去，江天自有涯。好日當秋半，層波動旅腸。已行千裡外，誰與共秋光。潤色非東裡，官曹更建章。宦遊難自定，來喚棹船郎。夜江清未曉，徒惜月光沉。不是因行樂，堪傷老大心。翳日多喬木，維舟取束薪。靜聽江叟語，俱是厭兵人。箭漏日初短，汀煙草未衰。雨餘雖更綠，不是採蘋時。山雨夜來漲，喜魚跳滿江。岸沙平欲盡，垂蓼入船窗。渚邊新雁下，舟上獨淒涼。俱是南來客，憐君綴一行。牽路沿江狹，沙崩岸不平。盡知行處險，誰肯載時輕。雲密連江暗，風斜著物鳴。一杯真戰將，笑爾作愁兵。柳拂斜開路，籬邊數戶村。可能還有意，不掩向江門。不識桓公渴，徒吟子美詩。江清唯獨看，心外更誰知。憔悴異靈均，非讒作逐臣。如逢漁父問，未是獨醒人。水涵秋色靜，雲帶夕陽高。詩癖非吾病，何妨吮短毫。登舟非古岸，還似阻西陵。箕伯無多少，回頭詎不能。帆翅初張處，雲鵬怒翼同。莫愁千里路，自有到來風。秋雲久無雨，江燕社猶飛。卻笑舟中客，今年未得歸。佳節雖逢菊，浮生正似萍。故山何處望，荒岸小長亭。行到楚江岸，蒼茫人正迷。只知秦塞遠，格磔鷓鴣啼。月下江流靜，村荒人語稀。鷺鷥雖有伴，仍共影雙飛。鬥轉月未落，舟行夜已深。有村知不遠，風便數聲砧。棹驚沙鳥迅，飛濺夕陽波。不顧魚多處，應防一目羅。漸覺江天遠，難逢故國書。可能無往事，空食鼎中魚。岸草連荒色，村聲樂稔年。晚晴初獲稻，閑卻採蓮船。灘淺爭遊鷺，江清易見魚。怪來吟未足，秋物欠紅蕖。蛩響依莎草，螢飛透水煙。夜涼誰詠史，空泊運租船。睡穩葉舟輕，風微浪不驚。任君蘆葦岸，終夜動秋聲。自念平生意，曾期一郡符。豈知因謫宦，斑鬢入江湖。煙渚複煙渚，畫屏休畫屏。引愁天末去，數點暮山青。水天涼夜月，不是惜清光。好物隨人秘，秦淮憶建康。古來多思客，搖落恨江潭。今日秋風至，蕭疏獨沔南。映竹疑村好，穿蘆覺渚幽。漸安無曠土，姜芋當農收。秋風動客心，寂寂不成吟。飛上危檣立，啼烏報好音。見底高秋水，開懷萬裡天。旅吟還有伴，沙柳數枝蟬。九日自佳節，扁舟無一杯。曹園舊尊酒，戲馬憶高臺。兵火有餘燼，貧村才數家。無人爭曉渡，殘月下寒沙。渚禽菱芡足，不向稻粱爭。靜宿涼灣月，應無失侶聲。輕雲未護霜，樹杪橘初黃。信是知名物，微風過水香。渺渺望天涯，清漣浸赤霞。難逢星漢使，烏鵲日乘槎。土曠深耕少，江平遠釣多。生平皆棄本，金革竟如何。海月非常物，等閒不可尋。披沙應有地，淺處定無金。風晚冷颼颼，蘆花已白頭。舊來紅葉寺，堪憶玉京秋。風好來無陣，雲閑去有蹤。釣歌無遠近，應喜罷艨艟。吳疆連楚甸，楚俗異吳鄉。漫把尊中物，無人啄蟹筐。岸綠野煙遠，江紅斜照微。撐開小漁艇，應到月明歸。雨餘江始漲，漾漾見流薪。曾歎河中木，斯言憶古人。葉舟維夏口，煙野獨行時。不見頭陀寺，空懷幼婦碑。晚泊武昌岸，津亭疏柳風。數株曾手植，好事憶陶公。墜露曉猶濃，秋花不易逢。涉江雖已晚，高樹搴芙蓉。舟航依浦定，星斗滿江寒。若比陰霾日，何妨夜未闌。近戍離金落，孤岑望火門。唯將知命意，瀟灑向乾坤。叢菊生堤上，此花長後時。有人還採掇，何必在春期。夕景殘霞落，秋寒細雨晴。短纓何用濯，舟在月中行。堤壞漏江水，地坳成野塘。晚荷人不折，留取作秋香。左宦終何路，攄懷亦自寬。襞箋嘲白鷺，無意喻梟鸞。樓空人不歸，雲似去時衣。黃鶴無心下，長應笑令威。白帝朝驚浪，潯陽暮映雲。等閒生險易，世路只如君。櫓慢開輕浪，帆虛帶白雲。客船雖狹小，容得庾將軍。風雨正甘寢，雲霓忽晚晴。放歌雖自遣，一歲又崢嶸。靜看秋江水，風微浪漸平。人間馳競處，塵土自波成。風勁帆方疾，風回棹卻遲。較量人世事，不校一毫釐。咫尺愁風雨，匡廬不可登。只疑雲霧窟，猶有六朝僧。幽思正遲遲，沙邊濯弄時。自憐非博物，猶未識鳧葵。曾有煙波客，能歌西塞山。落帆唯待月，一釣紫菱灣。千頃水紋細，一拳嵐影孤。君山寒樹綠，曾過洞庭湖。光闊重湖水，低斜遠雁行。未曾無興詠，多謝沈東陽。晚菊繞江壘，忽如開古屏。莫言時節過，白日有餘馨。秋寒鷹隼健，逐雀下雲空。知是江湖闊，無心擊塞鴻。日落長亭晚，山門步障青。可憐無酒分，處處有旗亭。江草何多思，冬青尚滿洲。誰能驚鵩鳥，作賦為沙鷗。遠岸無行樹，經霜有半紅。停船搜好句，題葉贈江楓。身世比行舟，無風亦暫休。敢言終破浪，唯願穩乘流。數畝蒼苔石，煙蒙鶴卵洲。定因詞客遇，名字始風流。興閑停桂楫，路好過松門。不負佳山水，還開酒一尊。幽懷念煙水，長恨隔龍沙。今日滕王閣，分明見落霞。短楫休敲桂，孤根自駐萍。自憐非劍氣，空向鬥牛星。江流何渺渺，懷古獨依依。漁父非賢者，蘆中但有磯。高浪如銀屋，江風一發時。筆端降太白，才大語終奇。細竹漁家路，晴陽看結繒。喜來邀客坐，分與折腰菱。幸有煙波興，寧辭筆硯勞。緣情無怨刺，卻似反離騷。平湖五百里，江水想通波。不奈扁舟去，其如決計何。數峰雲斷處，去岸映高山。身到韋江日，猶應未得閒。一灣斜照水，三版順風船。未敢相邀約，勞生只自憐。江雨正霏微，江村晚渡稀。何曾妨釣艇，更待得魚歸。沙上獨行時，高吟到楚詞。難將垂岸蓼，盈把當江蘺。新野舊樓名，潯陽勝賞情。照人長一色，江月共淒清。願飲西江水，那吟北渚愁。莫教留滯跡，遠比蔡昭侯。湖口分江水，東流獨有情。當時好風物，誰伴謝宣城。潯陽江畔菊，應似古來秋。為問幽棲客，吟時得酒不。高峰有佳號，千尺倚寒松。若使爐煙在，猶應為上公。萬木已清霜，江邊村事忙。故溪黃稻熟，一夜夢中香。楚水苦縈回，征帆落又開。可緣非直路，卻有好風來。遠謫歲時晏，暮江風雨寒。仍愁系舟處，驚夢近長灘。
言懷
作者：錢起（唐）

夜月霽未好，雲泉堪夢歸。如何建章漏，催著早朝衣。
和張僕射塞下曲
作者：錢起（唐）

月黑雁飛高，單於夜遁逃。欲將輕騎逐，大雪滿弓刀。
送李明府去官
作者：錢起（唐）

謗言三至後，直道歎何如。今日藍溪水，無人不夜魚。
赴章陵酬李卿贈別
作者：錢起（唐）

一官叨下秩，九棘謝知音。芳草文園路，春愁滿別心。
逢俠者
作者：錢起（唐）

燕趙悲歌士，相逢劇孟家。寸心言不盡，前路日將斜。
郎員外見尋不遇
作者：錢起（唐）

軒騎來相訪，漁樵悔晚歸。更憐垂露跡，花裡點牆衣。
過李侍禦宅
作者：錢起（唐）

不見承明客，愁聞長樂鐘。馬卿何早世，漢主欲登封。
宿洞口館
作者：錢起（唐）

野竹通溪冷，秋泉入戶鳴。亂來人不到，芳草上階生。
九日寄侄箊箕等
作者：錢起（唐）

採菊偏相憶，傳香寄便風。今朝竹林下，莫使桂尊空。
梨花
作者：錢起（唐）

豔靜如籠月，香寒未逐風。桃花徒照地，終被笑妖紅。
題崔逸人山亭
作者：錢起（唐）

藥徑深紅蘚，山窗滿翠微。羨君花下酒，蝴蝶夢中飛。
藍田溪雜詠二十二首：登臺
作者：錢起（唐）

望山登春臺，目盡趣難極。晚景下平阡，花際霞峰色。
藍田溪雜詠二十二首：板橋
作者：錢起（唐）

靜宜樵隱度，遠與車馬隔。有時行藥來，喜遇歸山客。
藍田溪雜詠二十二首：石井
作者：錢起（唐）

片霞照仙井，泉底桃花紅。那知幽石下，不與武陵通。
藍田溪雜詠二十二首：古藤
作者：錢起（唐）

引蔓出雲樹，垂綸覆巢鶴。幽人對酒時，苔上閑花落。
藍田溪雜詠二十二首：晚歸鷺
作者：錢起（唐）

池上靜難厭，雲間欲去晚。忽背夕陽飛，乘興清風遠。
藍田溪雜詠二十二首：洞仙謠
作者：錢起（唐）

幾轉到青山，數重度流水。秦人入雲去，知向桃源裡。
藍田溪雜詠二十二首：藥圃
作者：錢起（唐）

春畦生百藥，花葉香初霽。好容似風光，偏來入叢蕙。
藍田溪雜詠二十二首：石上苔
作者：錢起（唐）

淨與溪色連，幽宜松雨滴。誰知古石上，不染世人跡。
藍田溪雜詠二十二首：窗裡山
作者：錢起（唐）

遠岫見如近，千里一窗裡。坐來石上雲，乍謂壺中起。
藍田溪雜詠二十二首：竹間路
作者：錢起（唐）

暗歸草堂靜，半入花園去。有時載酒來，不與清風遇。
藍田溪雜詠二十二首：竹嶼
作者：錢起（唐）

幽鳥清漣上，興來看不足。新篁壓水低，昨夜鴛鴦宿。
藍田溪雜詠二十二首：砌下泉
作者：錢起（唐）

穿雲來自遠，激砌流偏駛。能資庭戶幽，更引海禽至。
藍田溪雜詠二十二首：戲鷗
作者：錢起（唐）

乍依菱蔓聚，盡向蘆花滅。更喜好風來，數片翻晴雪。
藍田溪雜詠二十二首：遠山鐘
作者：錢起（唐）

風送出山鐘，雲霞度水淺。欲知聲盡處，鳥滅寥天遠。
藍田溪雜詠二十二首：東陂
作者：錢起（唐）

永日興難望，掇芳春陂曲。新晴花枝下，愛此苔水綠。
藍田溪雜詠二十二首：池上亭
作者：錢起（唐）

臨池構杏梁，待客歸煙塘。水上褰簾好，蓮開杜若香。
藍田溪雜詠二十二首：銜魚翠鳥
作者：錢起（唐）

有意蓮葉間，瞥然下高樹。擘波得潛魚，一點翠光去。
藍田溪雜詠二十二首：石蓮花
作者：錢起（唐）

幽石生芙蓉，百花慚美色。遠笑越溪女，聞芳不可識。
藍田溪雜詠二十二首：潺湲聲
作者：錢起（唐）

亂石跳素波，寒聲聞幾處。颼颼暝風引，散出空林去。
藍田溪雜詠二十二首：松下雪
作者：錢起（唐）

雖因朔風至，不向瑤臺側。唯助苦寒松，偏明後凋色。
藍田溪雜詠二十二首：田鶴
作者：錢起（唐）

田鶴望碧霄，舞風亦自舉。單飛後片雪，早晚及前侶。
藍田溪雜詠二十二首：題南陂
作者：錢起（唐）

家住鳳城南，門臨古陂曲。時憐上林雁，半入池塘宿。
藍田溪雜詠二十二首：傷秋
作者：錢起（唐）

歲去人頭白，秋來樹葉黃。搔頭向黃葉，與爾共悲傷。
送崔山人歸山
作者：錢起（唐）

東山殘雨掛斜暉，野客巢由指翠微。別酒稍酣乘興去，知君不羨白雲歸。
題禮上人壁畫山水
作者：錢起（唐）

連山畫出映禪扉，粉壁香筵滿翠微。坐來爐氣縈空散，共指晴雲向嶺歸。
送歐陽子還江華郡
作者：錢起（唐）

江華勝事接湘濱，千里湖山入興新。才子思歸催去棹，汀花且為駐殘春。
暮春歸故山草堂
作者：錢起（唐）

穀口春殘黃鳥稀，辛夷花盡杏花飛。始憐幽竹山窗下，不改清陰待我歸。
訪李卿不遇
作者：錢起（唐）

畫戟朱樓映晚霞，高梧寒柳度飛鴉。門前不見歸軒至，城上愁看落日斜。
與趙莒茶宴
作者：錢起（唐）

竹下忘言對紫茶，全勝羽客醉流霞。塵心洗盡興難盡，一樹蟬聲片影斜。
故王維右丞堂前芍藥花開，淒然感懷
作者：錢起（唐）

芍藥花開出舊欄，春衫掩淚再來看。主人不在花長在，更勝青松守歲寒。
送張參及第還家
作者：錢起（唐）

大學三年聞琢玉，東堂一舉早成名。借問還家何處好，玉人含笑下機迎。
夜泊鸚鵡洲
作者：錢起（唐）

月照溪邊一罩蓬，夜聞清唱有微風。小樓深巷敲方響，水國人家在處同。
歸雁
作者：錢起（唐）

瀟湘何事等閒回，水碧沙明兩岸苔。二十五絃彈夜月，不勝清怨卻飛來。
春郊
作者：錢起（唐）

水繞冰渠漸有聲，氣融煙塢晚來明。東風好作陽和使，逢草逢花報發生。
晚歸嚴明府題門
作者：錢起（唐）

降士林沾蕙草寒，弦驚翰苑失鴛鸞。秋中回首君門阻，馬上應歌行路難。
秋夜送趙冽歸襄陽
作者：錢起（唐）

鬥酒忘言良夜深，紅萱露滴鵲驚林。欲知別後思今夕，漢水東流是寸心。
送符別駕還郡
作者：錢起（唐）

驥足駸駸吳越關，屏星複與紫書還。已知從事元無事，城上愁看海上山。
同王員外隴城絕句
作者：錢起（唐）

三軍版築脫金刀，黎庶翻慚將士勞。不憶新城連嶂起，唯驚畫角入雲高。
過故洛城
作者：錢起（唐）

故城門外春日斜，故城門裡無人家。市朝欲認不知處，漠漠野田空草花。
校獵曲
作者：錢起（唐）

長楊殺氣連雲飛，漢主秋畋正掩圍。重門日晏紅塵出，數騎胡人獵獸歸。
晚過橫灞寄張藍田
作者：錢起（唐）

亂水東流落照時，黃花滿徑客行遲。林端忽見南山色，馬上還吟陶令詩。
九日田舍
作者：錢起（唐）

今日陶家野興偏，東籬黃菊映秋田。浮雲暝鳥飛將盡，始達青山新月前。
長安落第
作者：錢起（唐）

花繁柳暗九門深，對飲悲歌淚滿襟。數日鶯花皆落羽，一回春至一傷心。